b'\n_START_ARTICLE_\nDream Police\n_START_SECTION_\nF\xc3\xb8rste periode (1977-1979)\n_START_PARAGRAPH_\nDream Police spillede som eneste band begge aftener til P\xc3\xa6re Punk festivalen i \xc2\xb4huset, Aarhus, november 1978.I december spillede gruppen til DB 110\xc2\xb4s julepunkbal i Folkedansens Hus i Aarhus. Koncerten blev optaget, og det var meningen at optagelsen skulle udkomme som plade, men pladeselskabet Medley fandt lyden for r\xc3\xa5 og besluttede sig for at lade v\xc3\xa6re. To numre fra koncerten, "Rat from the street" og "Depression", er senere udgivet p\xc3\xa5 Karma CD\xc2\xb4en "Tell Mom! It\xc2\xb4s not her fault"._NEWLINE_I 1979 blev to af bandets sange, Johnny Johnny og Bubbles, optaget i det lokale Luna-studio i januar, til opsamlingen P\xc3\xa6re Punk. Johnny Johnny var dog blevet klippet ned uden bandets medvirken. _NEWLINE_Interne problemer i gruppen og en katastrofal koncert i september 1979 p\xc3\xa5 Teatercafeen i \xc3\x85rhus hvor bandet skulle spille p\xc3\xa5 samme tid som Troels Trier havde en koncert p\xc3\xa5 etagen ovenover, endte med at bandet opl\xc3\xb8stes samme aften!_NEWLINE_Gruppens medlemmer gik hver til sit, og Johnny Concrete dannede bandet The Clochards._NEWLINE_En kort reunion skete dog i 1980 med koncerter p\xc3\xa5 Rockmaskinen p\xc3\xa5 Christiania  20/12 og Saltlageret i K\xc3\xb8benhavn 22/12, hvor de indspillede hvad der blev til Demise EP\'en.\n_START_SECTION_\nAnden periode (1984-1989)\n_START_PARAGRAPH_\nFlere gendannelser skete i l\xc3\xb8bet af 1980\'erne med forskellige sammens\xc3\xa6tninger, alle sammen med Johnny Concrete som frontmand. Den l\xc3\xa6ngste periode var 1986-1989 hvor gruppen indspillede og udgav yderligere to plader, In Combat og Cold Winds 12". Bandets lyd var p\xc3\xa5 dette tidspunkt langt mere dyster og mere heavy metal inspireret og _NEWLINE_sangene langt mere komplicerede end de tidlige korte 3-akkorders punk-sange. I starten af 1987 var gruppen p\xc3\xa5 en mindre turne i Nordtyskland og Holland, hvor de bl.a. spillede med engelske Legion of Parasites og Instigators samt amerikanske Detonators._NEWLINE_Efter flere udskiftninger i bes\xc3\xa6tningen og en r\xc3\xa6kke gigs i Aarhus og K\xc3\xb8benhavn medio 1989, gik Dream Police atter i opl\xc3\xb8sning...en opl\xc3\xb8sning, der holdt til et stykke ind i det nye \xc3\xa5rtusind.\n_START_SECTION_\nP\xc3\xa6re Punk jubil\xc3\xa6um (2003-nu)\n_START_PARAGRAPH_\nI 2003 var der 25-\xc3\xa5rs jubil\xc3\xa6um for P\xc3\xa6re Punk koncerten, og Dream Police blev gendannet for at spille forskellige arrangementer i \xc3\x85rhus og i Ungdomshuset i K\xc3\xb8benhavn (2005) sammen med flere andre af de tidlige punk bands. Gendannelsen gik s\xc3\xa5 godt, at Johnny Concrete valgte at forts\xc3\xa6tte den._NEWLINE_For en kort periode bestod bandet af Johnny Concrete (vokal), Rasmus Dahl (guitar), Morten Bjerggaard (bas) og Allan Damm (trommer). Ultimo 2004 fandt Johnny Concrete sammen med sin gamle trommeslager Zwika Barash (1986-89) og guitaristen fra slutningen af firserne Gynther Paulsen samt dennes s\xc3\xb8n, bassisten Felix Paulsen. Endvidere medvirkede violinisten Jonathan Feig for en kort bem\xc3\xa6rkning, indtil guitaristen Nikolas Tran\xc3\xa6s blev fast medlem i 2006._NEWLINE_I 2006 blev en retrospektiv CD med samtlige 4 vinyludgivelser plus live optagelser (1978-2005) udgivet p\xc3\xa5 Karma Music, Tell Mom It\'s Not Her Fault!_NEWLINE__NEWLINE_I 2012 best\xc3\xa5r Dream Police af Johnny Concrete og SRC (ex-TZP). I p\xc3\xa5sken 2012 spillede bandet i en temmelig tung udgave i b\xc3\xa5de musik og hylster, med danske Clean Boys og svenske Dogbreath i Horsens og Viborg. I november 2013 udkom gruppens f\xc3\xb8rste vinyl udgivelse i 26 \xc3\xa5r "In Situ" p\xc3\xa5 det genoplivede No Aarhus Records. Blandt g\xc3\xa6sterne p\xc3\xa5 albummet kan n\xc3\xa6vnes T\xc3\xb8mrerclaus, Tommy Mills (ex-Sky Saxon\xc2\xb4s Seeds) og Per \xc3\x85hman (ex-Dogbreath).'